Na temelju članka 46. stavka 1. Statuta Općine Sveti Ivan Žabno («Službeni glasnik Koprivničko križevačke županije» broj 10/13. i 2/18.), općinski načelnik Općine Sveti Ivan Žabno Općinskom vijeću Općine Sveti Ivan Žabno podnosi

**I Z V J E Š Ć E**

**o radu općinskog načelnika Općine Sveti Ivan Žabno**

# za razdoblje od 1. srpnja 2019. do 31. prosinca 2019. godine

I.

Sukladno članku 46. Statuta Općine Sveti Ivan Žabno općinski načelnik dva puta godišnje podnosi polugodišnje izvješće o svom radu i to do 30. travnja tekuće godine za razdoblje srpanj – prosinac prethodne godine i do 31. listopada za razdoblje siječanj – lipanj tekuće godine.

#  I. UVODNI DIO

Općinski načelnik sukladno Zakonu o lokalnoj i područnoj (regionalnoj) samoupravi i Statutu Općine Sveti Ivan Žabno obavlja izvršne poslove lokalne samouprave utvrđene zakonom.

U izvještajnom razdoblju, od 1. srpnja do 31. prosinca 2019. godine, obavljao sam sve izvršne

poslove koji su mi povjereni zakonom, a posebice ističem:

* Rekonstrukcija županijske ceste u mjestu Hrsovo. Dogovor sa županijskom upravom za ceste i Koprivničko križevačkom županijom u dužini asfaltiranja 500 metara Općina Sveti Ivan Žabno 500 metara Koprivničko križevačka županija,
* pomoć općine sa materijalom te uređenje vatrogasnih domova,
* opremanje dječjih igrališta (Brezovljani),
* praćenje radova dječjeg vrtića,
* modernizacija nerazvrstanih cesta (odvojak Maloić, Đurekova ulica, Trema – Prkos, Rađe, Mali

Rašćani, Jambrušići, Jakčini, Ladinec – odvojak Štefuni, Balogi, Kaniža),

* završni radovi na mosnoj vagi u Svetom Ivanu Žabnu,
* potpisan ugovor sa veterinarskom stanicom Križevci o sufinanciranju čipiranja pasa, - nabava radnih bilježnica i likovnih mapa za svu djecu OŠ Grigor Vitez Sveti Ivan Žabno, - nabava vatrogasne opreme
* započeti su radovi na sanaciji otpada Trema – Gmanje,
* izgradnja i postava mostova,
* uređenje putne i kanalske mreže,
* modernizacija nogostupa u ulici braće Radić i A.G. Matoša,
* izgradnja vodoopskrbnog sustava Cvjetna ulica, - izgradnja vodoopskrbnog sustava Habijanci,
* izgradnja vodoopskrbnog sustava Lanišće,
* izgradnja vodoopskrbnog sustava Križevačka ulica
* izgradnja vodoopskrbnog sustava Kenđelovec (završni radovi)

#  II. DJELOVANJE OPĆINSKOG NAČELNIKA

Provedbu gore navedenih radnji ostvario sam na način da sam morao prisustvovati brojnim sastancima i konzultacijama, kolegijima načelnika i gradonačelnika Koprivničko-križevačke županije. Da bi ostvarili željene ciljeve neminovni su bili sastanci i dogovori sa odgovornim i stručnim osobama koje obnašaju dužnosti u pojedinim tvrtkama.

# 1. Likvidnost

 Posebnu pažnju u izvještajnom razdoblju posvetio sam likvidnosti Općine. Nastojali smo

podmiriti sve obveze, a posebno dugovanja prema dobavljačima.

# 2. Javnost rada

 Javnost rada osiguravana je objavom općih akata u „Službenom glasniku Koprivničkokriževačke županije“, zatim objavom akata na službenoj web stranici Općine [www.osiz.hr,](http://www.osiz.hr/) na oglasnoj ploči Općine, putem javnog informiranja građanstva preko Radio Križevaca, na sjednicama Općinskog vijeća, te u komunikaciji sa građanima.

#  III. ZAKLJUČAK

Podneseno Izvješće o radu općinskog načelnika Općine Sveti Ivan Žabno za razdoblje od 1. srpnja 2019. godine do 31. prosinca 2019. godine sadrži prikaz poslova i zadataka iz nadležnosti načelnika kao izvršnog tijela Općine Sveti Ivan Žabno.

 Općina je u bila stalnom kontaktu s nadležnim ministarstvima, vladinim kao i županijskim uredima glede dostavljanja financijskih izvješća kao i izvješća o obavljanju raznih poslova iz samoupravnog djelokruga Općine. U izvještajnom razdoblju nastojao sam uz stručnu, administrativnu i tehničku potporu Jedinstvenog upravnog odjela, a u okviru financijskih mogućnosti planiranih proračunom obavljati poslove iz svoje nadležnosti te sam nastojao odgovorno i kvalitetno ispuniti svoje zakonske obveze kao i obveze prema mještanima Općine Sveti Ivan Žabno a u cilju ostvarivanja napretka i boljitka cjelokupnog ravnomjernog razvoja Općine Sveti Ivan Žabno

KLASA: 022-05/20-01/01

URBROJ: 2137/20-01/1-20-2

Sveti Ivan Žabno, 5. svibnja 2020.

 OPĆINSKI NAČELNIK:

 Nenad Bošnjak